# name
Analítiques d'Aprenentatge per potenciar el procés d'autoregulació de l'estudiantat d'educació superior (AAPA)

# metadata.dc.description.abstract[].value
Actualment el feedback es concep com una acció per la qual l'estudiantat dona sentit a la informació que rep i la transforma en coneixement per orientat futures tasques o processos (Carless & Boud, 2018). Aquesta informació pot provenir de fonts diverses, entre les quals es trobne les analítiques d'aprenentatge (AA), enteses com el procés de medició, recopilació, anàlisi i elaboració d'informes de dades sobre l'alumnat i els seus contextos, per comprendre i optimitzar l'aprenentatge i els entorns on es produeix (Siemens & Gasevic, 2012). Encara falten evidències sobre com poden adreçar-se a l'estudiantat per donar suport al procés d'autoregulació de l'aprenentatge i promoure l'agència del mateix estudiant (Matcha et al., 2020).
Per això es presenta un estudi realitzat a la Universitat de Barcelona on s'ha preguntat a l'estudiantat pel seu coneixement sobre el tema i per les seves preferències sobre les peces d'informació que hauria de contenir un Learner Dashboard.
Els resultats mostren que l'estudiantat (n=1020) no coneix què són els Learner Dashboards (82%) i que prefereix informació com: (a) les dates importants (exàmens, lliuraments) (M=4.43); (b) els criteris per aprovar l'assignatura (M=4.22) i (c) els horaris de les assignatures (dates de classes, laboratori) (M=4,17). En canvi, allò que els sembla menys rellevant és: (a) el temps recomanat per completar les activitats daprenentatge (M=3.31); (b) el contingut que altres estudiants troben interessant (M=3.30) i l'estimació de temps per a activitats administratives (organitzar treball en grup, contestar correus electrònics, etc.) (M=3.17).
Aquests darrers elements, que tenen potencial per armar processos d'autoregulació, són menys valorats. En canvi, allò que consideren important, tot i mancar anàlisis ulteriors d'un abast més profund, pot semblar que siguin preferències poc útils per a l'autoregulació de l'aprenentatge. Per tal, les institucions d'educació superior haurien de preveure accions explicites i integrables en el currículum que fossin dissenyades per enfortir l'autoregulació. D'altra banda, una major alfabetització en dades també podria contribuir a què l'estudiantat tingués una opinió més informada.

# metadata.dc.publisher[].value
Institut de Recerca i Innovació Educativa (IRIE)

# metadata.dc.relation.isformatof[].value
Reproducció del document publicat a: E. Aguilar-Mediavilla, J. Vidal Conti, M. M. Vanrell Bosch, M. Valera Pozo, M. Salmerón Galiana (Eds.), Libro de resúmenes de trabajos a IRED’23. III Conferencia internacional de investigación y V Jornadas de investigación e innovación educativa.2023, Palma: Institut de Recerca i Innovació Educativa (IRIE). [ISBN: 978-84-09-55557-4] pp. 488-490

# metadata.dc.relation.ispartof[].value
Comunicació a: Conferencia internacional de investigación y V Jornadas de investigación e innovación educativa. 8-10 de noviembre de 2023. Palma, Institut de Recerca i Innovació Educativa (IRIE)

# metadata.dc.rights[].value
cc  by-nc (c) Cano García, Elena et al., 2023

# metadata.dc.source[].value
Comunicacions a congressos (Educació Lingüística, Científica i Matemàtica)

# metadata.dc.title[].value
Analítiques d'Aprenentatge per potenciar el procés d'autoregulació de l'estudiantat d'educació superior (AAPA)